AJA เผยผลงานไตรมาส 3 ขาดทุนลดฮวบ 70% เหลือ 39 ลบ. หลังรับรู้ขาดทุนบ.ร่วมลดลง
AJA เผยผลงานไตรมาส 3 ขาดทุนลดฮวบ 70% เหลือ 39 ลบ. จากช่วงเดียวกันเมื่อปีก่อนขาดทุน 132 ลบ. หลังรับรู้ขาดทุนบ.ร่วมลดลง ขณะที่งวด 9 เดือน ขาดทุนลดลง 65% เหลือ 104 ลบ. จากช่วงเดียวกันเมื่อปีก่อนขาดทุน 297 ลบ.
12 พ.ย. 2563

บริษัท เอเจ แอดวานซ์ เทคโนโลยี จำกัด (มหาชน) หรือ AJA รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวขาดทุนลดลง เนื่องจากขาดทุนจากการด้อยค่าเงินลงทุน เท่ากับ 7.89 ล้านบาท คิดเป็นร้อยละ 2.87 ของรายได้รวม ลดลงเท่ากับ 177.62 ล้านบาท คิดเป็นร้อยละ 95.75 เมื่อเปรียบเทียบกับงวดเดียวกันของปีก่อนที่เท่ากับ 185.51 ล้านบาท คิดเป็นร้อยละ 63.92 ของรายได้รวม เนื่องจากบริษัทลงทุนในกองทุนส่วนบุคคลในต่างประเทศ และประสบสภาวะการลงทุนผันผวนไม่เป็นตามเป้าหมาย จึงได้ตั้งด้อยค่าของเงินลงทุนดังกล่าว
ส่วนแบ่งขาดทุนจากเงินลงทุนในบริษัทร่วมและการร่วมค้า เท่ากับ 2.52 ล้านบาท คิดเป็นร้อยละ 0.92 ของรายได้รวม ลดลงเท่ากับ 8.95 ล้านบาท คิดเป็นร้อยละ 78.02 เมื่อเปรียบเทียบกับงวดเดียวกันของปีก่อนที่เท่ากับ 11.47 ล้านบาท คิดเป็นร้อยละ 3.95 ของรายได้รวม เนื่องจากปีก่อนบริษัทตั้งด้อยค่าเงินลงทุนในบริษัทร่วมซึ่งมีผลการดำเนินงานขาดทุน